
บทที่  1
บทนำ
ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2546 มาตรา 16 บัญญัติให้องค์การบริหารส่วนตำบลมีอำนาจหน้าที่ในการจัดทำแผนพัฒนาท้องถิ่นของตนเอง และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 โดยกำหนดให้องค์กรการบริหารส่วนตำบลจัดทำแผนพัฒนาสามปี ซึ่งจะนำไปสู่กระบวนการการจัดทำงบประมาณรายจ่ายประจำปีขององค์การบริหารส่วนตำบล
ความหมาย/ลักษณะของแผนพัฒนาสามปี

แผนพัฒนาสามปี     หมายความว่า
แผนพัฒนาเศรษฐกิจและสังคมขององค์กรปกครองส่วนท้องถิ่น ที่สอดคล้องกับแผนยุทธศาสตร์การพัฒนา อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปีโดยมีการทบทวนเพื่อปรับปรุงเป็นประจำทุกปี
แผนพัฒนาสามปี  เป็นการแปลงแผนยุทธศาสตร์การพัฒนาไปสู่การปฏิบัติโดยมีหลักคิดที่ว่า ภายใต้ยุทธศาสตร์การพัฒนาหนึ่งๆ  จะมีแนวทางการพัฒนาได้มากกว่าหนึ่งแนวทางและภายใต้แนวทางการพัฒนาหนึ่งจะมีโครงการ/กิจกรรมได้มากกว่าหนึ่งโครงการ/กิจกรรมที่จะต้องนำมาดำเนินการ  เพื่อให้บรรลุตามวัตถุประสงค์และเป้าหมายที่ต้องการในแต่ละยุทธศาสตร์การพัฒนา  ซึ่งจะมีผลต่อวัตถุประสงค์  เป้าหมาย  จุดมุ่งหมายการพัฒนาอย่างยั่งยืน  และวิสัยทัศน์ในที่สุด 
นอกจากนั้นยังเป็นแผนที่มีความสัมพันธ์ใกล้ชิดกับงบประมาณรายจ่ายประจำปี  กล่าวคือ
องค์การบริหารส่วนตำบลใช้การวางแผนพัฒนาเป็นเครื่องมือในการจัดทำงบประมาณรายจ่ายประจำปี  โดยนำโครงการ/กิจกรรม  จากแผนพัฒนาสามปีที่จะจัดทำงบประมาณรายจ่ายประจำปีไปจัดทำงบประมาณเพื่อให้กระบวนการจัดทำงบประมาณเป็นไปด้วยความรอบคอบและผ่านกระบวนการมีส่วนร่วมของประชาชน
วัตถุประสงค์ของการจัดทำแผนพัฒนาสามปี
1. เพื่อแสดงความสัมพันธ์เชื่อมโยงและสอดคล้องระหว่างแผนยุทธศาสตร์การพัฒนา
และการจัดทำงบประมาณประจำปี
2 .  เพื่อแสดงแนวทางการพัฒนาในช่วงสามปีที่มีความสอดคล้องและสามารถสนอง
       ตอบต่อยุทธศาสตร์การพัฒนาอย่างมีประสิทธิภาพ
3 .   เป็นการจัดเตรียมโครงการพัฒนาต่างๆ  ให้อยู่ในลักษณะที่พร้อมจะบรรจุในเอกสาร 
                      งบประมาณประจำปีและนำไปปฏิบัติได้ทันทีเมื่อได้รับงบประมาณ
ขั้นตอนในการจัดทำแผนพัฒนาสามปี
หลังจากที่ได้มีการกำหนดยุทธศาสตร์การพัฒนา  และแนวทางการพัฒนาในแผนยุทธศาสตร์การพัฒนา แล้วก็จะถึงขั้นตอนในการแปลงไปสู่การปฏิบัติโดยการจัดทำแผนพัฒนาสามปี ซึ่งได้กำหนดขั้นตอนการจัดทำเป็นแนวทางให้องค์การบริหารส่วนตำบลนำไปดำเนินการ 

7 ขั้นตอน  ดังนี้ 

ขั้นตอนที่  1   การเตรียมการจัดทำแผน
     
1 .     หน่วยงานที่รับผิดชอบการจัดทำแผนพัฒนาเข้าพบผู้บริหารท้องถิ่น  เพื่อชี้แจง วัตถุประสงค์  ความสำคัญ  และความจำเป็นในการจัดทำแผนพัฒนาสามปี  เพื่อให้คณะผู้บริหารทราบถึงภารกิจที่จะต้องดำเนินการ  และดำเนินการเสนอโครงการ จัดทำแผนพัฒนาสามปี  ห้วงปี  พ.ศ.  2555 ถึงปี 2557  ผ่านปลัดองค์การบริหารส่วนตำบล  เพื่อให้ผู้บริหารท้องถิ่นอนุมัติโครงการดั่งกล่าวจะเป็นการกำหนดทรัพยากรในการจัดทำแผนพัฒนาสามปี  และกำหนดปฏิทินการทำงานไว้อย่างชัดเจน
 2 .     หน่วยงานที่รับผิดชอบ  แจ้งโครงการที่ได้รับอนุมัติให้ผู้เกี่ยวข้องทราบ  ได้แก่คณะกรรมการพัฒนาองค์การบริหารส่วนตำบล   คณะกรรมการสนับสนุนการจัดทำแผนพัฒนาองค์การบริหารส่วนตำบล   หน่วยงานภายในของ องค์การบริหารส่วนตำบลและประชาคม  เป็นต้น
  ขั้นตอนที่  2   การคัดเลือกยุทธศาสตร์และแนวทางการพัฒนา
1 .   ในขั้นตอนนี้  คณะกรรมการสนับสนุนการจัดทำแผนพัฒนา  จะสรุปยุทธศาสตร์การพัฒนาและแนวทางการพัฒนาจากแผนยุทธศาสตร์การพัฒนา  พร้อมทั้งข้อมูลที่เกี่ยวข้อง  ปัญหาความต้องการของท้องถิ่น  รวมทั้งสรุปยุทธศาสตร์การพัฒนาของจังหวัด/อำเภอ  และนโยบายของผู้บริหารท้องถิ่น  เพื่อนำเสนอต่อคณะกรรมการพัฒนาท้องถิ่น
2 .    คณะกรรมการพัฒนาท้องถิ่นจัดการประชุมร่วมระหว่างคณะกรรมการพัฒนาท้องถิ่นประชาคมท้องถิ่น  และส่วนราชการที่เกี่ยวข้อง  เพื่อร่วมกันพิจารณา  โดยในการจัดทำแผนพัฒนาสามปีในครั้งแรกให้เวทีการประชุมร่วมกันดังกล่าวคัดเลือกแผนยุทธศาสตร์การพัฒนาแนวทางการพัฒนาที่สมควรนำมาใช้เป็นแนวทางการจัดทำแผนพัฒนาสามปี  เพื่อเป็นกรอบในการพิจารณาจัดทำโครงการ/กิจกรรมในแผนพัฒนาสามปีต่อไป
สำหรับการจัดทำแผนพัฒนาสามปีครั้งต่อไป  (เมื่อครบรอบหนึ่งปี)  ให้เวทีการประชุมร่วมพิจารณาทบทวนดูว่า  จากยุทธศาสตร์แนวทางการพัฒนาที่ได้คัดเลือกและโครงการ/กิจกรรมที่กำหนดไว้ยังมีความเหมาะสมหรือไม่  ซึ่งในขั้นตอนนี้ในการจัดทำแผนพัฒนาสามปีในปีต่อไปจะจะสามารถคัดเลือกยุทธศาสตร์การพัฒนา  แนวทางการพัฒนา  ที่จะนำมาใช้เป็นกรอบในการจัดทำแผนพัฒนาสามปีก็ได้  รวมทั้งกำหนดโครงการ/กิจกรรม  ที่จะเพิ่มเติมหรือตัดทอนลงได้
3 .    เมื่อได้แนวทางการพัฒนาแล้ว  เวทีการประชุมร่วมพิจารณาว่าจะมีโครงการ/กิจกรรมอะไรบ้างที่จะต้องดำเนินการเพื่อให้บรรลุวัตถุประสงค์และเป้าหมายของแนวทางการพัฒนาที่คัดเลือกมาใช้เป็นกรอบในการพัฒนา
4 .    โครงการ/กิจกรรม  ที่พิจารณากำหนดอาจมีเป็นจำนวนมาก  ดั้งนั้น  ในขั้นตอนนี้จะต้องมีการดำเนินการดังนี้
        (1)   พิจารณาความเกี่ยวเนื่องกันระหว่างยุทธศาสตร์  หรือระหว่างแนวทางการพัฒนา  เช่น “ แนวทางการพัฒนาเศรษฐกิจระดับฐานราก  ได้กำหนด  แนวทางการพัฒนาสินค้าหนึ่งตำบลหนึ่งผลิตภัณฑ์  โดยเวทีการประชุมร่วมได้กำหนด  โครงการพัฒนาด้านการตลาดฯ ซึ่งอาจมีความสัมพันธ์กับ  ยุทธศาสตร์การพัฒนาด้านการท้องเที่ยว  ซึ่งได้กำหนด  โครงการพัฒนาด้านการตลาด  สถานที่ท้องเที่ยวเชิงประวัติศาสตร์  ศิลปะ  วัฒนธรรม  โดยได้กำหนดโครงการปรับปรุงสถานที่ท่องเที่ยวฯ  เป็นต้น  หากพิจารณาแล้วจะเห็นว่าโครงการทั้งสองจะมาจาก ยุทธศาสตร์การพัฒนาคนและยุทธศาสตร์กัน  แต่มีความเกี่ยวโยงกันและสนับสนุนในเชิงการสร้างเสริมรายได้ให้แก่ประชาชนนำผลิตภัณฑ์มาขายให้แก่นักท่องเที่ยว  ซึ่งหากกำหนดในแผนพัฒนาสามปีแล้ว  จะต้องกำหนดห้วงระยะเวลาการดำเนินการที่สอดคล้องกัน
       (2)       ให้พิจารณาโครงการ/กิจกรรม  จากแผนชุมชนที่เกินขีดความสามารถในการดำเนินการของชุมชนที่สอดคล้องยุทธศาสตร์การพัฒนาในแผนยุทธศาสตร์การพัฒนามาประกอบการจัดทำแผนพัฒนาสามปี
       (3)        มีการจัดลำดับความสำคัญของโครงการ/กิจกรรม  เพื่อที่จะบรรจุลงในแผนพัฒนาสามปีได้อย่างเหมาะสม  และนอกจากนั้นยังเป็นการจัดลำดับโครงการไว้เพื่อทำแผนพัฒนาสามปีในช่วงถัดไปด้วย  เนื่องจากในการดำเนินการเพื่อให้บรรลุวัตถุประสงค์ของยุทธศาสตร์การพัฒนา   อาจต้องใช้เวลาต่อเนื่องนานกว่าสามปี  ดังนั้น  องค์การบริหารส่วนตำบลจึงจำเป็นที่จะต้องพิจารณาแนวทางการจัดทำโครงการ/กิจกรรมที่ต่อเนื่องในระยะยาวด้วย  ซึ่งอาจจะยังไม่สามารถระบุไว้ในช่วงเวลาสามปีของการจัดทำแผนพัฒนาสามปี
 
(4)     เนื่องจากกิจกรรมที่จะต้องดำเนินการมีความหลากหลาย  ดังนั้น  ในขั้นตอนของการพิจารณากำหนดกิจกรรม  องค์การบริหารส่วนตำบล ได้คำนึงถึงสิ่งต่างๆ  ดังนี้
              -   งบประมาณรายรับ- รายจ่าย  องค์การบริหารส่วนตำบล
             -    ทรัพยากรการบริหารอื่นๆ ของ องค์การบริหารส่วนตำบล
             -    ภาคีการพัฒนาที่สามารถเข้าร่วมดำเนินการ  หรือมีภารกิจรับผิดชอบดำเนินการ
                  ในเรื่องนั้นๆ
 เมื่อพิจารณาด้านต่างๆ  ดังกล่าวแล้ว  จะต้องแยกประเภทของโครงการออกอย่างน้อยสามประเภท  คือ
 -   โครงการที่องค์การบริหารส่วนตำบลดำเนินการเอง  กล่าวคือ  มีขีดความสามารถทั้งทางด้านกำลังเงิน  กำลังคน  วัสดุ  อุปกรณ์  และความรู้ทางด้านการบริหารจัดการที่จะดำเนินการได้เอง
-   โครงการที่องค์การบริหารส่วนตำบล  อุดหนุนให้หน่วยงานอื่นดำเนินการเพื่อให้เกิดประสิทธิภาพในการดำเนินการ  เนื่องจากเป็นงานที่อยู่ในอำนาจหน้าที่  แต่องค์การบริหารส่วนตำบลไม่สามารถ  หรือไม่ประสงที่จะดำเนินการเอง  จึงมอบให้หน่วยงานอื่นดำเนินการแทน  โดยการตั้งงบประมาณเป็นเงินอุดหนุนให้ตามระเบียบและวิธีการของทางราชการ
-    โครงการที่ขอรับการสนับสนุนจากหน่วยงานอื่น  ทั้งทางราชการส่วนกลางส่วนภูมิภาค  รัฐวิสาหกิจ  หน่วยงานอื่น  และภาคเอกชน  อันเนื่องมาจากเป็นโครงการขนาดใหญ่หรือเป็นโครงการที่หน่วยงานดังกล่าวเป็นหน่วยงานปฏิบัติและมีหน้าที่จัดบริการสาธารณะดังกล่าวอยู่แล้ว  ทั้งนี้  รวมถึงโครงการเงินอุดหนุนเฉพาะกิจ  (ซึ่งมีกรอบในการพิจารณาจัดสรรเงินอุดหนุนอยู่แล้ว  โดยองค์การปกครองส่วนท้องถิ่นที่ขอรับการสนับสนุน  ต้องอยู่ในเงื่อนไขของการขอรับเงินอุดหนุนเฉพาะกิจดังกล่าว)
ขั้นตอนที่  3  การเก็บรวบรวมข้อมูลและการวิเคราะห์ข้อมูล
1 .  การเก็บรวบรวมข้อมูล
คณะกรรมการสนับสนุนการจัดทำแผนพัฒนาองค์การบริหารส่วนตำบลดำเนินการสำรวจและเก็บรวบรวมข้อมูลที่จำเป็นต่อการจัดทำแผนพัฒนาสามปี  ซึ่งนอกจากจะต้องเก็บรวบรวมข้อมูลพื้นฐานทั่วไปแล้วยังต้องวิเคราะห์ว่า  การพัฒนา   แนวทางการพัฒนา  ที่เลือกต้องการข้อมูลประเภทใดเป็นพิเศษ  ต้องการข้อมูลห้วงระยะเวลาใด  และจะต้องเก็บรวบรวมข้อมูลจากแหล่งใดเพื่อเป็นข้อมูลจะนำมาวิเคราะห์แนวทางการพัฒนา  โครงการ/กิจกรรม  ได้อย่างถูกต้อง  โดยในการเก็บรวบรวมข้อมูล จะต้องเก็บรวบรวมข้อมูลทั้งข้อมูลภายในองค์กรและข้อมูลภายนอกเพื่อนำมาวิเคราะห์  swot   (การวิเคราะห์จุดแข่ง  จุดอ่อน  โอกาสและอุปสรรค)  ได้
2 .   การวิเคราะห์ข้อมูล
ประกอบด้วย  4  กิจกรรมหลัก  คือ
· การประเมินผลการพัฒนาที่ผ่านมา
· การคัดเลือกยุทธศาสตร์การพัฒนา
· การจัดลำดับความสำคัญของแนวทางการพัฒนา
· การตัดสินใจเลือกแนวทางการพัฒนาในห้วงสามปี
            โดยมีรายละเอียดในแต่ละกิจกรรม  ดังนี้
-    การประเมินผลการพัฒนาที่ผ่านมา
คณะกรรมการสนับสนุนการจัดทำแผนพัฒนาท้องถิ่น  หรือองค์การบริหารส่วนตำบลสรุปผลการพัฒนาที่ผ่านมาและนำเสนอที่ประชุม  ซึ่งประกอบด้วยคณะกรรมการพัฒนาองค์การบริหารส่วนตำบล  ประชาคมตำบล  และหน่วยงานที่เกี่ยวข้อง  เพื่อประเมินผลการพัฒนาในรอบปีที่ผ่านมา  โดยประเมินทั้งในเชิงปริมาณและเชิงคุณภาพ
-  การคัดเลือกยุทธศาสตร์การพัฒนา
   หลังจากประเมินการผลพัฒนาในรอบปีที่ผ่านมาแล้ว  ให้ที่ประชุมตามข้อดังกล่าวข้างต้นร่วมกันคัดเลือกยุทธศาสตร์การพัฒนา  รวมกันสอดคล้องกับปัญหา  ความต้องการของประชาคมหมู่บ้าน/ตำบล  ในห้วงระยะเวลาสามปี
    ในกรณีที่เห็นว่า   ยุทธศาสตร์การพัฒนาใดที่ยังไม่ได้กำหนดไว้ในแผนยุทธศาสตร์การพัฒนาแต่มีความจำเป็นเร่งด่วนที่จะต้องกำหนดขึ้นใหม่  ก็อาจกำหนดขึ้นได้  แต่ทั้งนี้ต้องแสดงให้เห็นถึงเหตุผลและวัตถุประสงค์ที่มีความสอดคล้องกับจุดมุ่งหมายของการพัฒนาที่ยั่งยืนและวิสัยทัศน์การพัฒนา
-  การจัดลำดับความสำคัญของแนวทางการพัฒนา
   ภายใต้ยุทธศาสตร์  จะมีแนวทางการพัฒนาที่หลากหลาย  ซึ่งล้วนแต่มีความจำเป็นในการดำเนินการเพื่อบรรลุวัตถุประสงค์ของยุทธศาสตร์การพัฒนาทั้งสิ้น  แต่มีความสำคัญ  ความจำเป็นเร่งด่วนมากน้อยแตกต่างกัน  โดยจะต้องจัดเรียงลำดับความสำคัญของแนวทางการพัฒนาการจัดลำดับความสำคัญดังกล่าว  ไม่ได้หมายความว่า  แนวทางการพัฒนาที่ถูกจัดลำดับความสำคัญอยู่ในลำดับหลัง ๆ  จะไม่ต้องนำมาปฏิบัติ  เพราะการที่จะต้องกำหนดแนวทางการพัฒนาทุกแนวทางได้รับการพิจารณาแล้วว่าต้องดำเนินการ  แต่ในห้วงระยะเวลาสามปีของแผนพัฒนาสามปี  อาจมีแนวทางที่จำเป็นต้องนำมาเนินการปฏิบัติ
      วิธีการจัดลำดับความสำคัญมีหลายวิธี  ตั้งแต่วิธีการง่าย ๆ  คือ ประชุมตกลงกัน หรืออาจใช้วิธีการลงคะแนนคัดเลือกโดยใช้บัตรลงคะแนน  เพื่อนำมารวมคะแนนและจัดลำดับความสำคัญที่เป็นวิทยาศาสตร์อาจใช้วิธี  
Rating   Scale   หรือวิธี Stratgic  Issuce  Graaph  หรือวิธีอื่นๆ  ซึ่งสามารถเลือกปฏิบัติได้ตามความเหมาะสม
 -  การตัดสินใจเลือกแนวทางการพัฒนาในห้วงสามปี
     หลังจากจัดลำดับแนวทางการพัฒนาแล้ว  ที่ประชุมจะตัดสินใจว่าจะนำแนวทางการพัฒนาเหล่านั้นมาดำเนินการ  แต่ในการตัดสินใจนั้นควรจะได้วิเคราะห์ถึงความเป็นไปได้ในแนวทางปฏิบัติเพราะในการจัดลำดับความสำคัญอาจใช้การตัดสินใจของแต่ละบุคคลเป็นหลัก ดังนั้น  เพื่อทบทวนและยืนยันการจัดลำดับความเป็นไปได้ในทางปฏิบัติจริงหรือไม่  จึงควนนำแนวทางการพัฒนามาทำการวิเคราะห์  จุดแข็ง  จุดอ่อน  โอกาส  และอุปสรรค  หรือ  SWOT   อีกครั้ง
   ขั้นตอนที่  4   การกำหนดวัตถุประสงค์ของแนวทางการพัฒนา
1 .  หลังจากได้แนวทางการพัฒนาในช่วงสามปีแล้ว  ให้ที่ประชุมร่วมกันพิจารณาคัดเลือกวัตถุประสงค์ของยุทธศาสตร์การพัฒนา  มาจัดทำเป็นวัตถุประสงค์ของแนวทางการพัฒนา  โดยพิจารณาคัดเลือกวัตถุประสงค์ของยุทธศาสตร์การพัฒนาที่สอดคล้องกับแนวทางการพัฒนาในช่วงเวลาสามปี  โดยนำวัตถุประสงค์มาจัดทำเป็นวัตถุประสงค์ของแนวทางการพัฒนาในช่วงเวลาสามปี
2 .   ในขั้นตอนนี้ที่ประชุมจะร่วมกันพิจารณากำหนดโครงการ/กิจกรรม  การพัฒนา  ที่จะต้องดำเนินการตามแนวทางที่คัดเลือก  และโดยที่กิจกรรมที่จะดำเนินการย่อมมีความหลากหลายซึ่งที่ประชุมได้พิจารณาในประเด็นดังต่อไปนี้
(1)   พิจารณากิจกรรมที่ต้องดำเนินการเพื่อให้บรรลุวัตถุประสงค์ของแนวทางการพัฒนาที่กำหนดอย่างรอบคอบ  เพื่อให้ได้โครงการ/กิจกรรมที่ครบถ้วน  ซึ่งมีทั้งโครงการ/กิจกรรมที่องค์การบริหารส่วนตำบลดำเนินการเอง    โครงการ/กิจกรรมที่ร่วมกันดำเนินการกับหน่วยงานอื่นๆ  หรือโครงการ/กิจกรรมที่หน่วยงานอื่นเป็นผู้ดำเนินการ
(2)   พิจารณาจัดลำดับความสำคัญของโครงการ/กิจกรรม  ได้พิจารณาทั้งภายใต้แนวทางเดียวกันและระหว่างแนวทางการพัฒนา
(3)   พิจารณาถึงความเชื่อมโยงของกิจกรรมทั้งในด้านกระบวนการการดำเนินการและในด้านผลของดำเนินการ  เพื่อบรรลุกิจกรรมลงในปีต่างๆ  ได้อย่างถูกต้อง  เหมาะสม
(4)   พิจารณาคัดเลือกโครงการ/กิจกรรม
       ก.   จากความจำเป็นเร่งด่วน
       ข.    ขีดความสามารถทางทรัพยากรการบริหารขององค์การบริหารส่วนตำบล
       ค.    ความเชื่อมโยงของกิจกรรมและระยะเวลาที่จะดำเนินการ
ขั้นตอนที่  5   การจัดทำรายละเอียดโครงการ/กิจกรรมการพัฒนา
คณะกรรมการสนับสนุนการจัดทำแผนพัฒนาองค์การบริหารส่วนตำบล  พิจารณาคัดเลือกโครงการที่สอดคล้องกับแนวทางการพัฒนาในช่วงสามปี  มาจัดทำรายละเอียดโครงการ  ในด้านเป้าหมาย  ผลผลิต  ผลลัพธ์  งบประมาณ  ระยะเวลา  ผู้รับผิดชอบ  และตัวชี้วัดความสำเร็จ  โดยเน้นการศึกษารายละเอียดกิจกรรมที่จะดำเนินการในปีแรกของแผนพัฒนาสามปี  เพื่อให้สามารถไปจัดทำงบประมาณรายจ่ายประจำปีได้ต่อไป
ขั้นตอนที่  6   การจัดทำร่างแผนพัฒนาสามปี
1.    คณะกรรมการสนับสนุนการจัดทำแผนพัฒนาองค์การบริหารส่วนตำบล  จัดทำร่างแผนพัฒนาสามปี  โดยมีองค์ประกอบ  ดังนี้
บทที่  1  บทนำ
บทที่  2  สภาพทั่วไปและข้อมูลพื้นฐานที่สำคัญขององค์กรปกครองส่วนท้องถิ่น
บทที่  3  สรุปผลการพัฒนาท้องถิ่นในปีที่ผ่านมา
บทที่  4  ยุทธศาสตร์  และแนวทางการพัฒนาในช่วงสามปี
บทที่  5  บัญชีโครงการ
บทที่  6  การติดตามและประเมินผลการนำแผนพัฒนาสามปีไปปฏิบัติ
2 .    คณะกรรมการสนับสนุนการจัดทำแผนพัฒนาจัดเวทีประชาคม  ซึ่งประกอบด้วยคณะกรรมการพัฒนาท้องถิ่น  ประชาคมท้องถิ่น  และหน่วยงานที่เกี่ยวข้อง  เพื่อเสนอร่างแผนพัฒนาสามปีและรับฟังความคิดเห็นข้อเสนอแนะ  แล้วนำไปปรับปรุงแผนพัฒนาสามปีให้สมบูรณ์ต่อไป
3.     คณะกรรมการสนับสนุนการจัดทำแผนพัฒนาท้องถิ่น  เสนอร่างแผนพัฒนาสามปีต่อคณะกรรมการพัฒนาท้องถิ่น  
ขั้นตอนที่  7   การอนุมัติและประกาศใช้แผนพัฒนาสามปี   

1. คณะกรรมการพัฒนาท้องถิ่น  พิจารณาร่างแผนพัฒนาสามปีเพื่อเสนอผู้บริหารท้องถิ่น
2. ผู้บริหารท้องถิ่นเสนอร่างแผนพัฒนาสามปีต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นพิจารณาอนุมัติและประกาศใช้ แผนพัฒนาสามปี
ประโยชน์ของการจัดทำแผนพัฒนาสามปี
การจัดทำแผนพัฒนาสามปี  เป็นเครื่องมือที่ช่วยให้องค์การบริหารส่วนตำบลได้พิจารณาอย่างรอบคอบให้เห็นถึงความสำคัญและความเชื่อมโยงระหว่างแนวทางการดำเนินงานต่างๆ  ที่อาจมีความเชื่อมโยงและส่งผลทั่งในเชิงสนับสนุน  และเป็นอุปสรรคต่อกัน  เพื่อให้องค์การบริหารส่วนตำบลนำมาตัดสินใจกำหนดแนวทางในการดำเนินงาน  และใช้ทรัพยากรการบริหารของท่องถิ่นอย่างมีประสิทธิภาพเพื่อให้เกิดประโยชน์สูงสุด
บทที่  2
สภาพทั่วไปและข้อมูลพื้นฐานที่สำคัญขององค์กรปกครองส่วนท้องถิ่น
1. สภาพทั่วไป
 1.1  ที่ตั้งอาณาเขต
     องค์การบริหารส่วนตำบลตลิ่งชัน  ตั้งอยู่ทางทิศตะวันตกเฉียงเหนือของที่ว่าการอำเภอท่าศาลา  ระยะทางประมาณ  16  กิโลเมตร  โดยมีอาณาเขตติดต่อกับตำบลต่างๆ  ดังนี้
       ทิศเหนือ       
  จดตำบลกลาย   อำเภอท่าศาลา  และตำบลเปลี่ยน  อำเภอสิชล  
        
              ซึ่งมีคลองท่าลาดกั้นเขตแดน
            ทิศใต้ 
          
  จดตำบลสะแก้ว  อำเภอท่าศาลา  มีคลองกลายกั้นเขตแดน
ทิศตะวันออก        จดตำบลกลาย   อำเภอท่าศาลา  
ทิศตะวันตก          จดตำบลนบพิตำ  อำเภอนบพิตำ      

 1.2  เนื้อที่
         องค์การบริหารส่วนตำบลตลิ่งชัน  มีพื้นที่ประมาณ  60.626  ตารางกิโลเมตร  หรือประมาณ  37, 891   ไร่
1.3  ลักษณะภูมิประเทศ
สภาพภูมิประเทศโดยทั่วไปเป็นที่ราบเชิงเขา  ลาดเทจากเทือกเขาหลวงทางด้าน
ตะวันตกสู่ตะวันออก  มีคลองกลายไหลผ่าน  ลักษณะดินเป็นดินร่วน
 1.4  จำนวนหมู่บ้าน
  องค์การบริหารส่วนตำบลตลิ่งชัน  มีจำนวน  9  หมู่บ้าน  ดังนี้
  หมู่ที่  1  บ้านชะอม    
   มี  
 นายมโนสิงห์  จุลวัจน์   
    เป็นผู้ใหญ่บ้าน
  หมู่ที่  2  บ้านปลักปลา 
   มี 
นายพงศ์พัฒน์  เทพทอง
    เป็นผู้ใหญ่บ้าน
  หมู่ที่  3  บ้านน้ำยาว 
   มี 
นายปรีชา  ทองมีสุข            เป็นผู้ใหญ่บ้าน
  หมู่ที่  4  บ้านหนองหว้า    มี 
นายสมใจ  กลับพันธ์           เป็นผู้ใหญ่บ้าน
  หมู่ที่  5  บ้านสวนจันทร์    มี 
นายวิชาญ  ชัยอนุรักษ์          เป็นผู้ใหญ่บ้าน
  หมู่ที่  6  บ้านหน้าเขาวัด    มี 
นายสมชาย  กันภัย              เป็นผู้ใหญ่บ้าน

  หมู่ที่  7  บ้านนาท้อน         มี 
นายไพรัตน์  เงินสยาม         เป็นผู้ใหญ่บ้าน
  หมู่ที่  8  บ้านปากเจา          มี 
นายนิวาศน์  กลับพันธ์         เป็นกำนัน
  หมู่ที่  9  บ้านปากเจา          มี 
นายไมตรี  เหลื่อมแก้ว         เป็นผู้ใหญ่บ้าน
1.5  จำนวนประชากร
มีจำนวนประชากรทั้งสิ้น  8,174  คน  แยกเป็นชาย  4,100  คน  หญิง  4,074  คน  

แยกตามรายหมู่บ้าน  ดังนี้

[image: image1.emf]ลำดับที่ ชื่อหมู่บ้าน จำนวนครัวเรือน ชาย หญิง รวม

1 บ้านชะอม 157 281 250 531

2 บ้านปลักปลา 370 640 635 1,275

3 บ้านตลิ่งชัน 340 643 633 1,276

4 บ้านหนองหว้า 201 349 339 688

5 บ้านสวนจันทร์ 224 404 381 785

6 บ้านเขาวัด 227 416 411 827

7 บ้านนาท้อน 257 468 466 934

8 บ้านปากเจา 229 410 458 868

9 บ้านถ้ำหลอด 241 489 501 990

รวม 2,246 4,100 4,074 8,174


ข้อมูล  ณ  เดือน  เมษายน  พ.ศ.  2554
2. สภาพทางเศรษฐกิจ
2.1  อาชีพ  ราษฎรในเขตองค์การบริหารส่วนตำบลตลิ่งชัน  ประกอบอาชีพเกษตรกรรมเป็นส่วนใหญ่  มีอาชีพหลัก  คือ  การทำสวน  เช่น  สวนยางพารา  ทำสวนผลไม้  เลี้ยงสัตว์  รับจ้างและค้าขาย  โดยเฉพาะการทำสวนผลไม้  มีการผลิตทุเรียน  เงาะ  มังคุด  นอกฤดูกาล  สามารถสร้างรายได้ให้แก่ราษฎรในตำบลได้เป็นอย่างดี
2.2   หน่วยธุรกิจในเขตองค์การบริหารส่วนตำบล 
      -  โรงสี  
  5    แห่ง
      -   ร้านค้า       20    แห่ง 

      -  ตลาดนัด      4     แห่ง
3.   สภาพทางสังคม

3.1     การศึกษา
-  โรงเรียนประถมศึกษา   5  แห่ง
-   ศูนย์พัฒนาเด็กเล็ก       4  แห่ง
3.2  สถาบันและองค์กรทางศาสนา
 -  วัด   4  แห่ง
 -  สำนักสงฆ์  4  แห่ง
3.3  สาธารณสุข
-  สถานีอนามัยประจำตำบล  2  แห่ง
-  ศูนย์  ศสมช.  จำนวน  9  แห่ง
3.4  ความปลอดภัยในชีวิตและทรัพย์สิน
-  ป้อมยามตำรวจ 1 แห่ง
4.  การบริการพื้นฐาน
4.1  การคมนาคม
4.1.1  ถนนลาดยาง  4  สาย

-   สายสี่แยกตลาดอาทิตย์-น้ำตกสุนันทา  ระยะทาง  12  กิโลเมตร
-  สายปลักปลา-ไสสับ   ระยะทาง  12  กิโลเมตร

-  สายสี่แยกปากเจา-บ้านหนองหว้า    ระยะทาง  6  กิโลเมตร
-  สายสี่แยกปากเจา-เขาดิน   ระยะทาง  9, 775  กิโลเมตร
4.1.2  ถนนคอนกรีตเสริมเหล็ก  จำนวน  26  สาย  รวมระยะทาง  20.276  กิโลเมตร
4.1.3  ถนนหินผุและถนนลูกรัง  จำนวน  14  สาย  รวมระยะทาง  25.895  กิโลเมตร
4.2  การโทรคมนาคม
-  ที่ทำการไปรษณีย์ตำบล  1   แห่ง

-  โทรศัพท์สาธารณะ       8  แห่ง
4.3  การไฟฟ้า  ราษฎรมีไฟฟ้าใช้     99%
4.4  การประปา
-  ประปาภูเขา  
จำนวน  2  แห่ง
-  ประปาบาดาล  จำนวน  2  แห่ง
-  ประปาบาดาลขนาดใหญ่  จำนวน  5  แห่ง
 -  ประปาบาดาลขนาดกลาง จำนวน  1  แห่ง
 -  ประปาบาดาลขนาดใหญ่มาก จำนวน  1  แห่ง
1.5  แหล่งน้ำธรรมชาติ
 -  คลอง  5  สาย
 -  คู  
3  แห่ง
-  ลำน้ำ  ลำห้วย 
   22  สาย
-  บึง  หนอง  และอื่นๆ    7  แห่ง
5.  ข้อมูลอื่น  ๆ
5.1  แหล่งท่องเที่ยว
           -  น้ำตกสุนันทา
            -  น้ำตกเทพชนะ
            -  ถ้ำหลอด
5.2  ทรัพยากรธรรมชาติในพื้นที่
           -  แร่แบไรต์
          -  แร่เหล็ก
          -  ป่าไม้
5.3  มวลชนจัดตั้ง
        -  ลูกเสือชาวบ้าน
       -  กลุ่มสตรี
        -  สรบ
        -  อปพร.

        -  อสม.
        -  กลุ่มออมทรัพย์
        -  หมู่บ้าน  อพป.
ศักยภาพในตำบล
1. ศักยภาพขององค์การบริหารส่วนตำบล
(1) จำนวนบุคลากร  จำนวน  46  คน
-  คณะผู้บริหารองค์การบริหารส่วนตำบล  4   คน
-  จำนวนสมาชิก  อบต.  

    18  คน
-  ตำแหน่งสำนักงานปลัดฯ

      6  คน

-  ตำแหน่งส่วนการคลัง

      4  คน

-  ตำแหน่งส่วนโยธา

        
      1  คน

-  พนักงานจ้าง


    13  คน
(2)  ระดับการศึกษาของบุคลากร
วุฒิการศึกษาคณะผู้บริหาร

[image: image2.emf]ตำแหน่ง                             วุฒิการศึกษา จำนวน หมายเหตุ

ปริญญาโท ปริญญาตรี ต่ำกว่าปริญญาตรี

นายก  อบต.          - - 1 1

รองนายก อบต.         - 1 1 2


วุฒิการศึกษาพนักงานส่วนตำบล

[image: image3.emf]ระดับ ตำแหน่ง วุฒิการศึกษา จำนวน หมายเหตุ

ปริญญาโท ปริญญาตรี ตำกว่าปริญญาตรี

7   ปลัด  อบต. 1 - - 1

7   หัวหน้าส่วนโยธา - 1 - 1

7   หัวหน้าส่วนการคลัง - 1 - 1

6  ว     จพง.ธุรการ - 1 - 1

5   นักวิชาการเกษตร - 1 - 1

5   จนท. วิเคราะห์ฯ - 1 - 1

5   นักวิชาการศึกษา 1 - - 1

4   บุคลากร - 1 - 1

4   นักวิชาการเงินฯ - 1 - 1

4   จนง.จัดเก็บรายได้ - 1 - 1

3   เจ้าหน้าที่งานพัสดุ - 1 - 1

  คนงานทั่วไป - - 1 1

           รวม 2 9 1 12


(3)  รายได้ขององค์การบริหารส่วนตำบล

ประจำปีงบประมาณ  2553  
     จำนวน  29, 367,548 .89 บาท   แยกเป็น

1.  หมวดภาษีอากร  
     
      จำนวน  119, 913.61       บาท  

2.  หมวดค่าธรรมเนียม  ค่าปรับและค่าใบอนุญาต




     
        จำนวน  65, 746.60         บาท

3.  รายได้จากทรัพย์สิน 

        จำนวน  46, 934.93         บาท

4.  หมวดรายได้เบ็ดเตล็ด

         จำนวน  119, 000.00       บาท


5.  ภาษีจัดสรร


         จำนวน  13, 170, 969.76   บาท

6.  เงินอุดหนุน


         จำนวน  10, 962, 984.00   บาท

7.  เงินอุดหนุนที่รัฐบาลให้

     โดยระบุวัตถุประสงค์

         จำนวน  2, 233, 000.00   บาท

8.  เงินอุดหนุนเฉพาะกิจ

        จำนวน  2, 649, 000.00   บาท
ศักยภาพของชุมชนและพื้นที่
(1)  การรวมกลุ่มของประชาชน
      -  กลุ่มออมทรัพย์/ธนาคารหมู่บ้าน
        
        จำนวน  8  กลุ่ม
      -  กลุ่มอาชีพ




        จำนวน  7  กลุ่ม
(2)  จุดเด่นของพื้นที่
       -  องค์การบริหารส่วนตำบลตลิ่งชันมีพื้นที่บางส่วนทางด้านทิศตะวันตกอยู่ในเขตอุทยานแห่งชาติเขานั้นมีป่าไม้อุดมสมบรูณ์  เป็นแหล่งต้นน้ำของคลองต่างๆ  โดยเฉพาะคลองกลายซึ่งมีทรัพยากรที่มีคุณค่าใช้ในการก่อสร้าง  ดินดีเหมาะแก่การเกษตร  นอกจากนี้ยังมีแหล่งท่องเที่ยวที่สวยงาม  คือ  น้ำตกสุนันทา  น้ำตกเขาซอ  ถ้ำหลอด
บทที่  3
สรุปผลการพัฒนาท้องถิ่นในปีที่ผ่านมา

องค์การบริหารส่วนตำบลตลิ่งชันได้ดำเนินการพัฒนาตำบลตามภารกิจหน้าที่  โดยยึดหลักความต้องการของประชาชน  ซึ่งได้กำหนดไว้ในแผนพัฒนาตำบลประจำปีและได้นำมาจัดทำเป็นข้อบัญญัติงบประมาณรายจ่ายประจำปีซึ่งสามารถแยกเป็นประเภทได้  ดังนี้

1.  การพัฒนาปรับปรุงด้านโครงสร้างพื้นฐาน

2 . การพัฒนาส่งเสริมเศรษฐกิจ

3.  การส่งเสริมการศึกษา ศาสนา วัฒนธรรม ประเพณี และภูมิปัญญาท้องถิ่น

4.  การพัฒนาสังคม


5.  การพัฒนาธรรมชาติและสิ่งแวดล้อม

6.  การพัฒนาการท่องเที่ยว

7.  การพัฒนาด้านสาธารณสุข

8.  การพัฒนาด้านการกีฬาและการป้องกันแก้ไขปัญหายาเสพติด

9.  การพัฒนาด้านการเมือง  การบริการ
ผลการนำแผนพัฒนาไปปฏิบัติในเชิงปริมาณ

ปีงบประมาณ  พ.ศ.  2553  องค์การบริหารส่วนตำบลตลิ่งชัน  ได้พัฒนาตำบลตามแผนพัฒนาสามปี  (พ.ศ. 2553-2555)  โดยมีโครงการต่างๆ  ที่ดำเนินการตามข้อบัญญัติงบประมาณรายจ่ายประจำปี  สามารถจำแนกได้ดังนี้

1.  ยุทธศาสตร์การพัฒนาด้านโครงสร้างพื้นฐาน  ทั้งหมด  16  โครงการ  สามารถนำไปปฏิบัติได้  10  โครงการ  และบรรลุวัตถุประสงค์การพัฒนา  คิดเป็นร้อยละ  62.50  ของโครงการ

2 .   ยุทธศาสตร์การพัฒนาด้านเศรษฐกิจ  ทั้งหมด  4  โครงการ  สามารถนำไปปฏิบัติได้  1  โครงการ  และบรรลุวัตถุประสงค์การพัฒนา  คิดเป็นร้อยละ  25 ของโครงการ

3.  ยุทธศาสตร์การพัฒนาคนและสังคม  ทั้งหมด  9  โครงการ  สามารถนำไปปฏิบัติได้  7  โครงการ  และบรรลุวัตถุประสงค์การพัฒนา  คิดเป็นร้อยละ  77.78 ของโครงการ

4.  ยุทธศาสตร์การพัฒนาด้านการศึกษา  ศาสนาและวัฒนธรรม  ทั้งหมด  15  โครงการ  สามารถนำไปปฏิบัติได้  11  โครงการ  และบรรลุวัตถุประสงค์การพัฒนา  คิดเป็นร้อยละ  73.33
ของโครงการ

5.  ยุทธศาสตร์การพัฒนาด้านสาธารสุข  ทั้งหมด  4  โครงการ  สามารถนำไปปฏิบัติได้  3  โครงการ และบรรลุวัตถุประสงค์การพัฒนา  คิดเป็นร้อยละ  75  ของโครงการ และบรรลุวัตถุประสงค์การพัฒนาคิดเป็นร้อยละ  75  ของโครงการ

6.  ยุทธศาสตร์การพัฒนาด้านการบริหารการเมืองการบริหาร  ทั้งหมด  12  โครงการ  สามารถนำไปปฏิบัติได้  7 โครงการ  และบรรลุวัตถุประสงค์การพัฒนา  คิดเป็นร้อยละ  58.33 ของโครงการ

7.  ยุทธศาสตร์การพัฒนาทรัพยากรธรรมชาติและสิ่งแวดล้อม  ทั้งหมด 4  โครงการ  สามารถนำไปปฏิบัติได้  1 โครงการ  และบรรลุวัตถุประสงค์การพัฒนา  คิดเป็นร้อยละ  25 ของโครงการ
ผลการนำแผนพัฒนาไปปฏิบัติในเชิงคุณภาพ

ปีงบประมาณ  พ.ศ.  2553  องค์การบริหารส่วนตำบลตลิ่งชัน  ได้พัฒนาตำบลตามแผนพัฒนาสามปี  (พ.ศ. 2553-2555)  โดยมีโครงการต่างๆ  ที่ดำเนินการตามข้อบัญญัติงบประมาณรายจ่ายประจำปี  สามารถจำแนกได้ดังนี้

1.  ยุทธศาสตร์การพัฒนาด้านโครงสร้างพื้นฐาน

      -  ก่อสร้างถนน  คสล.

      -  ซ่อมแซมถนน

      -  ต่อเติมระบบประปา

      -  ซ่อมแซมไฟฟ้าสาธารณะ

      -  ขุดลอกแหล่งน้ำ

       -  ก่อสร้างและฝังท่อระบายน้ำ
   
2.  ยุทธศาสตร์การพัฒนาด้านเศรษฐกิจ

    -   จัดอบรมให้ความรู้ด้านวิชาการใหม่ ๆ ทางการเกษตรและอาชีพเสริมให้แก่เกษตรกร

    -  การสนับสนุนงบประมาณให้แก่ศูนย์ถ่ายทอดเทคโนโลยีทางการเกษตรประจำตำบล

3.  ยุทธศาสตร์การพัฒนาคนและสังคม  

-  สงเคราะห์เบี้ยยังชีพผู้สูงอายุ  เด็ก  สตรี  คนชรา  คนด้อยโอกาสและคนพิการ

-  การป้องกันและบรรเทาสาธารณภัย

-  ส่งเสริมกลุ่มผู้สูงอายุตำบลตลิ่งชัน

-  สนับสนุนศูนย์พัฒนาครอบครัวตำบลตลิ่งชัน
-  ส่งเสริมการออกกำลังกาย  เช่น  การจัดแข่งขันฟุตบอล ตลิ่งชันคัพ  การจัดซื้อ                       
    อุปกรณ์กีฬา  หมู่บ้าน  การสนับสนุนงบประมาณให้ศูนย์กีฬาประจำหมู่บ้าน

-  การป้องกันปัญหายาเสพติด

-  ฝึกอบรม  อปพร.
4.  ยุทธศาสตร์การพัฒนาด้านการศึกษา  ศาสนาและวัฒนธรรม  

-  จัดซื้อสื่อการเรียน การสอน วัสดุ อุปกรณ์ และครุภัณฑ์ให้ศูนย์พัฒนาเด็กเล็ก

-  อุดหนุนงบประมาณเป็นค่าอาหารกลางวันแก่เด็กนักเรียน

-  อุดหนุนงบประมาณในการจัดกิจกรรมต่างๆ ของเด็กนักเรียน

-  การจัดพิธีมอบประกาศนียบัตรให้แก่เด็ก-  อุดหนุนงบประมาณ

-  ส่งเสริมการจัดงานประเพณีต่างๆ

-  อุดหนุนงบประมาณในการจัดงานรัฐพิธีของอำเภอ

-  ก่อสร้าง  ปรับปรุงศูนย์พัฒนาเด็กเล็ก

-  จัดซื้ออาหารเสริม (นม) สำหรับโรงเรียนและศูนย์พัฒนาเด็กเล็ก

 -  การจัดหาอาหารกลางวันสำหรับศูนย์พัฒนาเด็กเล็ก

-  สนับสนุนทุนการศึกษาแก่ครูผู้ดูแลเด็ก
5.  ยุทธศาสตร์การพัฒนาด้านสาธารสุข

-    สนับสนุนงบประมาณแก่สถานีอนามัยจัดโครงการต่าง ๆ

-  รณรงค์ป้องกันโรคต่าง ๆ

-  ฝึกอบรม  อสม.

-  สำรวจข้อมูล  จปฐ

-  อุดหนุนศูนย์สาธารณสุขมูลฐานชุมชน (ศสมช)
6.  ยุทธศาสตร์การพัฒนาด้านการเมืองการบริหาร

-  ติดตั้ง ซ่อมแซมหอกระจายข่าวและเสียงตามสายประจำหมู่บ้าน

-  โครงการ อบต. พบประชาชน

-  การให้บริการจัดเก็บภาษีนอกสถานที่

-  จัดเวทีประชาคม

-  อบรมพนักงาน สมาชิกสภา และคณะผู้บริหาร

-  จัดซื้อวัสดุเครื่องมือ เครื่องใช้ และครุภัณฑ์สำนักงาน

-  สนับสนุนงบประมาณในการดำเนินงานของศูนย์ข้อมูลข่าวสารระดับอำเภอ

-  สนับสนุนทุนการศึกษาแก่พนักงานส่วนตำบล สมาชิกสภา และคณะผู้บริหาร
7.  ยุทธศาสตร์การพัฒนาทรัพยากรธรรมชาติและสิ่งแวดล้อมทรัพยากรธรรมชาติ สิ่งแวดล้อมและการท่องเที่ยว

-  ปลกต้นไม้ตามสถานที่ต่าง ๆ

-  ปรับปรุงภูมิทัศน์สองข้างถนน

-  ส่งเสริม พัฒนาและประชาสัมพันธ์การท่องเที่ยว
บทที่  4
ยุทธศาสตร์ และแนวทางการพัฒนาในช่วงสามปี
วิสัยทัศน์การพัฒนา

โครงสร้างพื้นฐาน  

คนมีการศึกษา

พัฒนาเศรษฐกิจ 


คุณภาพชีวิตได้มาตรฐาน
ยุทธศาสตร์การพัฒนา

1.  ยุทธศาสตร์การพัฒนาด้านโครงสร้างพื้นฐาน
2.  ยุทธศาสตร์การพัฒนาด้านเศรษฐกิจ
3.  ยุทธศาสตร์การพัฒนาคนและสังคม
4.  ยุทธศาสตร์การพัฒนาด้านการศึกษา ศาสนา และวัฒนธรรม
5.  ยุทธศาสตร์การพัฒนาด้านสาธารณสุข
6.  ยุทธศาสตร์การพัฒนาด้านการเมืองด้านการบริหาร
7.  ยุทธศาสตร์การพัฒนาด้านทรัพยากรธรรมชาติและสิ่งแวดล้อม
แนวทางการพัฒนา
1.  ยุทธศาสตร์การพัฒนาด้านโครงสร้างพื้นฐาน
     1.1  แนวทางการพัฒนา ก่อสร้าง ปรับปรุง บุกเบิก บำรุงรักษาถนน สะพาน ท่อระบายน้ำ
     1.2  แนวทางการพัฒนา ขยายเขต ซ่อมแซม ไฟฟ้า ประปา โทรศัพท์ 
     1.3  แนวทางการพัฒนาแหล่งน้ำ
2.  ยุทธศาสตร์การพัฒนาด้านเศรษฐกิจ
      2. 1 แนวทางการพัฒนา   การพัฒนาและส่งเสริมอาชีพ

3.  ยุทธศาสตร์การพัฒนาคนและสังคม
     3.1   แนวทางการพัฒนา   การสวัสดิการสังคมและสงเคราะห์
     3.2   แนวทางการพัฒนา การกีฬาและนันทนาการ
     3.3   แนวทางการพัฒนา   การป้องกันแก้ไขปัญหายาเสพติด   การรักษาความสงบ 
             เรียบร้อยและความเป็นระเบียบของสังคม
4.  ยุทธศาสตร์การพัฒนาด้านการศึกษา ศาสนา และวัฒนธรรม
     4.1  แนวทางการพัฒนา  การส่งเสริมการศึกษาพัฒนาความรู้
     4.2 แนวทางการพัฒนา    การบำรุงศาสนา และวัฒนธรรม
5.  ยุทธศาสตร์การพัฒนาด้านสาธารณสุข
     5.1  แนวทางการพัฒนา    การดูแลสุขภาพอนามัยและการแพร่ระบาดของโรคติดต่อ
6.  ยุทธศาสตร์การพัฒนาด้านการเมืองด้านการบริหาร
    6.1  แนวทางการพัฒนา    การเสริมสร้างความรู้  ความเข้าใจในด้านการเมืองด้านการบริหาร
    6.2  แนวทางการพัฒนา    การเพิ่มประสิทธิภาพในการบริหารและการให้บริการประชาชน
7.  ยุทธศาสตร์การพัฒนาด้านทรัพยากรธรรมชาติและสิ่งแวดล้อม
    7.1  แนวทางการพัฒนา การอนุรักษ์ทรัพยากรธรรมชาติและสิ่งแวดล้อม
    7.2  แนวทางการพัฒนาการส่งเสริมประชาสัมพันธ์และการพัฒนาแหล่งท่องที่ยว
หลักการและแนวคิดในการวางแผนพัฒนาท้องถิ่น
     1.  แผนพัฒนาเศรษฐกิจและสังคมแห่งชาติ  ฉบับที่  10  (พ.ศ.  2550-2554)

ซึ่งกำหนดวิสัยทัศน์ของประเทศไว้ คือ  มุ่งพัฒนาสู่  “สังคมอยู่เย็นเป็นสุขร่วมกันคนไทยมีคุณธรรมนำความรู้เท่าทันโลก   ครอบครัวอบอุ่น   ชุมชนเข็มแข็ง   สังคมสันติสุขเศรษฐกิจมีคุณภาพ เสถียรภาพ และเป็นธรรม สิ่งแวดล้อมมีคุณภาพและทรัพยากรธรรมชาติยั่งยืน อยู่ภายใต้ระบบบริหารจัดการประเทศที่มีธรรมาภิบาล   ตามประเด็นยุทธศาสตร์ภายใต้แนวปฏิบัติของ
 “ปรัชญาเศรษฐกิจพอเพียง”    ดังนี้ 
1.1  ยุทธศาสตร์การพัฒนาคุณภาพคนและสังคมไทยสู่สังคมแห่งภูมิปัญญาและการเรียนรู้
1.2  ยุทธศาสตร์การการสร้างความเข็มแข็งของชุมชนและสังคมให้เป็นรากฐานที่มั่นคง
1.3  ยุทธศาสตร์การปรับโครงสร้างให้สมดุลและยั่งยืน
1.4  ยุทธศาสตร์การพัฒนาบนรากฐานความหลากหลายทางชีวภาพ  และการสร้างความม่นคงของฐานทรัพยากรและสิ่งแวดล้อม
1.5  ยุทธศาสตร์การการเสริมสร้างธรรมาภิบาลในการบริหารจัดการประเทศ
2.  นโยบายรัฐบาล
        1.  นโยบายเร่งด่วนที่จะต้องเริ่มดำเนินการในปีแรก 
           1.1  การสร้างความเชื่อมั่นและการกระตุ้นเศรษฐกิจในภาพรวมเพื่อให้เกิดความเชื่อมั่นแก่ภาคประชาชนและเอกชนในการลงทุนและการบริโภค
           1.2  การรักษาและเพิ่มรายได้ของประชาชน
           1.3  การลดภาระค่าครองชีพของประชาชน
1.4 จัดตั้งคณะกรรมการรัฐมลตรีเศรษฐกิจ  และคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจ(กรอ.) เพื่อเร่งรัดติดตามแก่ไขปัญหา  ลดขั้นตอนในการปฏิบัติ  และกำหนดมาตรการและโครงการเพื่อฟื้นฟูเศรษฐกิจในภาวะเร่งด่วน
2.  นโยบายความมั่นคงของรัฐ
3.  นโยบายสังคมและคุณภาพชีวิต
3.1  นโยบายการศึกษา
3.2  นโยบายแรงงาน
3.3  นโยบายด้านสาธารณสุข
3.4  นโยบายศาสนา  ศิลปะ  และวัฒนธรรม
3.5  นโยบายสวัสดิการสังคม  และความมั่นคงของมนุษย์
3.6  นโยบายการกีฬาและนันทนาการ
    
4.    นโยบายเศรษฐกิจ
4.1  นโยบายการบริหารเศรษฐกิจมหภาค
4.2  นโยบายปรับโครงสร้างเศรษฐกิจ
4.3  นโยบายการพัฒนาโครงสร้างพื้นฐานเพื่อยกระดับคุณภาพชีวิตและเพิ่มความสามารถในการแข่งขันของประเทศ
4.4  นโยบายพลังงาน
4.5  นโยบายเทคโนโลยีสารสนเทศและการสื่อสาร
5.  นโยบายที่ดิน  ทรัพยากรธรรมชาติและสิ่งแวดล้อม
6.  นโยบายวิทยาศาสตร์  เทคโนโลยี  การวิจัย  และนวัตกรรม
7.  นโยบายการต่างประเทศและเศรษฐกิจระหว่างประเทศ
8.  นโยบายการบริหารกิจการบ้านเมืองที่ดี

กรอบการประสานแผนพัฒนาท้องถิ่น  จังหวัดนครศรีธรรมราช
กรอบการประสานแผนพัฒนาท้องถิ่น  จังหวัดนครศรีธรรมราช (พ.ศ.2555-2557)  ได้กำเนิดขึ้นเพื่อให้สอดคล้องกับสภาวการณ์ในปัจจุบัน  ภายใต้แนวคิด  “หลักความพอเพียง” ตามแนวพระราชดำริฯ   โดยอาศัยกรอบแนวทางจากแผนพัฒนาเศรษฐกิจและสังคมแห่งชาติ   ฉบับที่ 11 นโยบายรัฐ ยุทธศาสตร์ การพัฒนากลุ่มจังหวัดภาคใต้ฝั่งอ่าวไทย ยุทธศาสตร์การพัฒนาจังหวัดนครศรีธรรมราชและภารกิจ 6 ด้าน ขององค์การบริหารส่วนท้องถิ่นตามแผนปฏิบัติการ กำหนดขั้นตอนการกระจายอำนาจฯ มาตรา 32 (1) รวมทั้ง ได้ทบทวนจากกรอบยุทธศาสตร์การพัฒนา
ขององค์กรปกครองส่วนท้องถิ่น  ฉบับปี พ.ศ. 2554 ประกอบด้วยยุทธศาสตร์และ พันธกิจต่าง ๆ  ดังนี้
1.  ยุทธศาสตร์การพัฒนาเศรษฐกิจ
1.1  สร้างความเข็มแข็งให้กับเกษตรกรรายย่อย  พัฒนาองค์กรความรู้ตามแนวพระราชดำริเศรษฐกิจพอเพียง
1.2  พัฒนาอาชีพที่สอดคล้องกับบริบทของชุมชน  และความต้องการของตลาด  วิสาหกิจชุมชน  สนับสนุนการใช้ภูมิปัญญาท้องถิ่นและส่งเสริมการนำเทคโนโลยีมาใช้ในการเพิ่มมูลค่าการผลิต  ด้านการเกษตร  อุตสาหกรรม และบริการ ฯลฯ
1.3  ส่งเสริมการผลิตและจำหน่ายสินค้าเกษตรทั้งที่เป็นอาหาร  มิใช่อาหาร  และพลังงานทดแทน
1.4  สนับสนุนการจัดรูปที่ดินเพื่อการพัฒนาชุมชนเมืองและชนบท
1.5  จัดให้มีระบบโครงสร้างพื้นฐานและแหล่งน้ำเพื่อการเกษตรอย่างทั่วถึงและเพียงพอ
1.6  ฟื้นฟู  พัฒนาทรัพยากรเพื่อการท่องเที่ยว  ทั่งแหล่งท่องเที่ยว  บุคลากร  ภาคการตลาด  ประชาสัมพันธ์การท่องเที่ยว  เพื่อเสริมสร้างภาพลักษณ์ที่ดีของจังหวัด
1.7  ส่งเสริมการลงทุน  การพาณิชย์  และพัฒนาธุรกิจที่เกี่ยวเนื่องกับการท่องเที่ยว
1.8  ส่งเสริม สนับสนุนการวิจัยพัฒนาที่ผสมผสานภูมิปัญญาท้องถิ่นกับองค์ความรู้ใหม่สนับสนุน การวิจัยและพัฒนาร่วมระหว่างนักวิชาการและชุมชน  โดยให้ความสำคัญกับความ  สอดคล้องกับความต้องการ  ภาคเศรษฐกิจชุมชน
2.  ยุทธศาสตร์การพัฒนาทรัพยากรธรรมชาติ  สิ่งแวดล้อมและพลังงาน
2.1  ฟื้นฟูฟื้นที่ป่าและระบบนิเวศให้เกิดความอุดมสมบรูณ์
2.2  ส่งเสริมการบริหารจัดการน้ำในพื้นที่ต้นน้ำและลุ่มน้ำอย่างมีประสิทธิภาพ  โดยให้มีระบบช่วยตัดสินใจในการบริหารจัดการน้ำ  ระบบพยากรณ์และเตือนภัยน้ำแล้งและน้ำท่วม
2.3  ส่งเสริมให้มีมาตรการควบคุมการท่องเที่ยวในแหล่งท่องเที่ยวธรรมชาติในชุมชน  
ให้อยู่ในขีดความสามารถการรองรับของระบบนิเวศน์
2.4  ส่งเสริมการดำรงชีวิตตามวิถีไทย  เพื่อปลูกฝังค่านิยมการบริโภค  อย่างพอเพียงและยั่งยืน  การสร้างเครือข่ายชุมชน  เพื่อการอนุรักษ์ทรัพยากรธรรมชาติและสิ่งแวดล้อมชุมชน
2.5  ส่งเสริมให้ชุมชน  หมู่บ้านมีส่วนร่วมในการบริหารจัดการเพื่อลดมลพิษและควบคุมกิจกรรม  ที่จะส่งผลกระทบต่อคุณภาพชีวิตและประชาชน  เสริมสร้างประสิทธิภาพของกลไก  
การจัดการขยะชุมชน  ขยะอันตราย  ขยะอิเล็กทรอนิกส์  ขยะติดเชื่อ  ส่งเสริมให้มีมาตรการสร้างแรงจูงใจให้เกิดการลดและคัดแยกขยะ  ในแหล่งกำเนิด  สนับสนุนการสร้างธุรกิจจากขยะรีไชเคิลและสนับสนุนให้มีระบบเก็บขนและกำจัดขยะ  แบบรวมศูนย์
2.6  เสริมสร้างประสิทธิภาพในการกำจัด  บำบัดมลพิษ  ทั้งด้านวิชาการ  บุคลากร  และสร้างจิตสำนึกของชุมชนในการมีส่วนร่วมติดตาม  ตรวจสอบ  เฝ้าระวัง  แก้ไขปัญหาสิ่งแวดล้อ
2.7  ส่งเสริมสนับสนุนครัวเรือน  ชุมชน  ใช้พลังงานทดแทน  พลังงานทางเลือก  พลังงานใสสะอาด
2.8  สนับสนุนส่งเสริมการรังวัดและจัดทำแผนที่  เพื่อแสดงแนวเขตที่ดินของรัฐ

2.9  ผลักดันให้มีระบบคุ้มครองสิทธิชุมชนและการแบ่งปันผลประโยชน์ที่เป็นธรรม  อนุรักษ์พื้นฟูความหลากหลายของพันธุกรรมท้องถิ่น  เพื่อรักษา  ปกป้องระบบนิเวศที่เชื่อมโยงวิถีชีวิตและวัฒนธรรมชุมชน
        3.  ยุทธศาสตร์การพัฒนาสังคมและคุณภาพชีวิต
3.1  พัฒนาทรัพยากรมนุษย์และองค์กรภาคประชาสังคมให้มีศักยภาพเพื่อรองรับการพัฒนา  ในทุกด้าน
3.2  พัฒนาคุณภาพการศึกษา  กระบวนการเรียนรู้คู่คุณธรรม  จริยธรรม  จัดการศึกษาทั้ง
ในและนอกระบบ  สนับสนุนการจัดทำหลักสูตรท้องถิ่น  ส่งเสริมให้เยาวชน  ประชาชนใช้ประโยชน์จากเทคโนโลยีสารสนเทศเชิงสร้างสรรค์อย่างฉลาดเพื่อเสริมสร้างการเรียนรู้
3.3  รณรงค์ให้เกิดการพัฒนาและปรับเปลี่ยนพฤติกรรมสุขภาพอนามัย  พัฒนาสิ่งแวดล้อมชุมชนให้ถูกสุขลักษณะ
3.4  พัฒนาบุคลากรทางการแพทย์และสาธารณสุข  ส่งเสริมการบริหารจัดการแพทย์แผนไทย(แพทย์ทางเลือก)  ทั้งในระดับชุมชน  และ  สถานพยาบาล
3.5  รณรงค์ ป้องกัน  ควบคุมการแพร่ระบาดของยาเสพติดเพื่อลดจำนวนผู้เสพย์  และผู้เกี่ยวข้อง  ให้น้อยลง
3.6  รณรงค์  ควบคุมการแพร่ระบาดของโรคติดต่อร้ายแรงละป้องกันการเกิดโรคไม่ติดต่อ  เฝ้าระวังป้องกันปัญหาการป่วยและตายด้วยโรคอุบัติใหม่
3.7  ส่งเสริมการจัดระเบียบชุมชน  สังคม  การรักษาความสงบเรียบร้อยละการบรรเทาสาธารณภัย  เพื่อความปลอดภัยในชีวิตทรัพย์สินของประชาชน
3.8  พัฒนาการกีฬา  เสริมสร้างโอกาสให้ประชาชนทุกกลุ่มออกกำลังกายและเล่นกีฬา  จัดหาสถานที่จัดกิจกรรมออกกำลังกายและเล่นกีฬาอย่างทั่วถึง
3.9  ส่งเสริมการทำนุบำรุงและรักษา  ศิลปวัฒนธรรม  จารีตประเพณี  ภูมิปัญญาท้องถิ่น  พัฒนา  ฟื้นฟู  ต่อยอดแหล่งเรียนรู้ทางวัฒนธรรม  เพื่อเสริมสร้างการเรียนรู้ของเยาวชนและประชาชนและเผยแพร่สังคมโลก
3.10  สงเคราะห์  และพัฒนาเด็ก สตรี คนชรา และผู้ด้อยโอกาสในสังคมให้มีคุณภาพชีวิตที่ดีและพึงพาตนเองได้
3.11  สร้างกระบวนการมีส่วนร่วมเพื่อความเข็มแข็งของชุมชน  สนับสนุนการจัดทำและใช้แผนชุมชน  และส่งเสริมกิจกรรมชุมชน
     4.  ยุทธศาสตร์การพัฒนาโครงสร้างพื้นฐาน
4.1  พัฒนาเส้นทางคมนาคมภายในเขตพื้นที่รับผิดชอบให้ได้มาตรฐาน   สะดวกปลอดภัย
อย่างทั่วถึง 
 4.2  พัฒนาระบบโครงสร้างพื้นฐานให้มีประสิทธิภาพและครบถ้วนเพียงพอ
4.3 พัฒนาระบบสาธารณูปโภค สาธารณูปการขั้นพื้นฐานให้มีประสิทธิภาพอย่างทั่วถึงทุกพื้นที่
      4.4   ผักดันให้มีการใช้ผังเมืองร่วมจังหวัดเป็นกรอบและแนวทางในการพัฒนาด้านกายภาพ  เศรษฐกิจและสังคมของจังหวัดนครศรีธรรมราช
4.4  ผลักดันให้มีการใช้กฎหมายควบคุมอาคารอย่างเป็นรูปธรรม
5.  ยุทธศาสตร์การพัฒนาการบริหารจัดการองค์กรภายใต้ระบบธรรมาภิบาล
5.1   รณรงค์สร้างกระบวนการเรียนรู้ ปลูกฝังจิตสำนึก ค่านิยมตามหลักการปกครองระบอบประชาธิปไตยอันมีพระมหากษัตริย์ทรงเป็นประมุข เสริมสร้างวัฒนธรรมการเมืองแบบประชาธิปไตย และจิตสำนึกธรรมาภิบาลให้แก่เยาวชน ประชาชนทุกระดับ ทุกภาคส่วน
5.2   พัฒนาการบริหารจัดการองค์กรตามหลักธรรมาภิบาลให้มีประสิทธิภาพและโปร่งใสสนับสนุน  ให้ใช้ทรัพยากรในการบริหารอย่างคุ้มค่า  ปรับปรุงระบบข้อมูลและรูปแบบการการให้บริการประชาชน  ลดขั้นตอน  การทำงานเพื่ออำนวยความสะดวกแก่ประชาชน
5.3   พัฒนาและส่งเสริมการจัดทำท้องถิ่นที่ตอบสนองความต้องการในระดับชุมชนภายใตกระบวนการมีส่วนร่วมจากทุกภาคส่วน  สนับสนุนให้มีระบบฐานข้อมูลการและระบบการติดตามประเมินผล
5.4  พัฒนาศักยภาพบุคลากรขององค์กรอย่างสม่ำเสมอและต่อเนื่อง  เพื่อเสริมสร้างประสิทธิภาพ  ในการปฏิบัติราชการ

ยุทธศาสตร์การพัฒนาจังหวัดนครศรีธรรมราช  ตามวิสัยทัศน์  คือ
 “นครศรีธรรมราชเมืองศูนย์กลางแห่งการเรียนรู้   เมืองเกษตรและท่องเที่ยวน่าอยู่สู่สังคมพัฒนาที่ยั่งยืน”   โดยมีประเด็นยุทธศาสตร์ประกอบด้วย
1. ยุทธศาสตร์ด้านการจัดปัญหาความยากจน
2. การพัฒนาคนและสังคมที่มีคุณภาพ
3. การพัฒนาเศรษฐกิจ  ด้านการเกษตร  อุตสาหกรรม  ผลิตภัณฑ์  OTOP  และการท่องเที่ยวเชิงอนุรักษ์และวัฒนธรรม
4. การบริหารจัดการทรัพยากรธรรมชาติและสิ่งแวดล้อม
5. การพัฒนาองค์กรและการบริหารกิจการบ้านเมืองที่ดี
ปัญหาเร่งด่วนของจังหวัดนครศรีธรรมราช
1. การแก้ไขปัญหาความยากจนแบบบูรณาการทั่งจังหวัด
2. การกัดเซาะชายฝั่งทะเล  ในพื้นที่อำเภอชายฝั่ง  3  อำเภอ  ได้แก่  อำเภอปากพนัง  
อำเภอหัวไทร  และอำเภอท่าศาลา
3. ผลผลิตทางการเกษตรราคาตกต่ำ
4. การแก้ไขปัญหาอุทกภัยและภัยแล้งทั้งระบบในเขตพื้นที่ประสบปัญหาเร่งด้วนของจังหวัด
5. การแก้ไขปัญหาความเสื่อมโทรมของทรัพยากรธรรมชาติ  ป่าไม้  และที่ดินทำกิน
ของราษฎร
6. การแก้ไขปัญหายาเสพติด  โดยเน้นการจัดระเบียบสังคมแบบบูรณาการ และเยาวชน
กลุ่มเลี่ยง
นโยบายการพัฒนาของผู้บริหารท้องถิ่น
1. นโยบายด้านการพัฒนาโครงสร้างพื้นฐาน
1.1  ก่อสร้าง  ปรับปรุง  และบำรุงรักษาเส้นทางคมนาคมในตำบล
1.2  ส่งเสริม  สนับสนุนให้มีและปรับปรุงระบบประปาหรือแหล่งน้ำเพื่อการอุปโภคปริโภค
1.3  ส่งเสริม  สนับสนุน  ให้มีระบบไฟฟ้าให้เพียงพอและติดตั่งระบบไฟฟ้าสาธารณะให้   
       ครอบคลุม
2.  นโยบายด้านการพัฒนาสาธารณสุขและส่งเสริมคุณภาพชีวิต
1.1  ป้องกันและส่งเสริมการมีสุขภาพอนามัยที่ดี
2.2  ส่งเสริมสนับสนุนการกีฬาและนันทนาการ
2.3  สนับสนุนควบคุมป้องกันการแพร่ระบาดของโรคติดต่อและโรคไม่ติดต่อ
2.4  ส่งเสริมระบบสาธารณสุขมูลฐานให้มีความเข็มแข็ง
2.5  รณรงค์ป้องกันการแพร่ระบาดของยาเสพติดอย่างต่อเนื่อง
3.  นโยบายด้านเศรษฐกิจและอาชีพ
3.1  ส่งเสริมกระบวนการเรียนรู้ภาคการเกษตรและพัฒนาอาชีพทีเหมาะสมกับสภาวะและบริบทของท้องถิ่น
3.2  ส่งเสริมระบบเศรษฐกิจชุมชนและการสร้างความเข็มแข็งของชุมชนแบบพอเพียงและชุมชนพึ่งตนเองเพื่อนำไปสู่สังคมที่ยั่งยืน
3.3  สนับสนุนการผลิตเพื่อลดต้นทุนและรายจ่ายเพื่อเพิ่มรายได้
3.4   พัฒนาฝีมือและการผลิตโดยการฝึกอบรมให้ความรู้
4.  นโยบายด้านสังคม  การศึกษา  ศาสนา  ศิลปะ  วัฒนธรรมและภูมิปัญญาท้องถิ่น
4.1  ให้การสงเคราะห์ผู้สูงอายุ  คนพิการ  ผู้ด้อยโอกาสทางสังคม
4.2  ส่งเสริมการศึกษา
4.3  สนับสนุนกิจกรรมการเรียนรู้ของศูนย์พัฒนาเด็กเล็กเพื่อสร้างพัฒนาการทางสมองของเด็กให้มีความพร้อม                          
4.4  สนับสนุนและส่งเสริมการสืบสานวัฒนธรรม ประเพณี ศิลปะ วิธีชุมชนและภูมิปัญญาท้องถิ่นทุกชนิด
         4.5   ส่งเสริมกิจกรรมและประเพณีทางศาสนา
           5.  นโยบายด้านการจัดระเบียบชุมชน
        5.1  ส่งเสริมความเป็นชุมชนเข้มแข็ง
        5.2  ส่งเสริมสนับสนุนกิจกรรมทางด้านการป้องกันบรรเทาสาธารณภัยและการรักษา  
              ความปลอดภัยในชุมชน
        5.3  ส่งเสริมการแพร่ความรู้ด้านการป้องกันบรรเทาสาธารณภัยให้แก่ราษฎร
          6.  นโยบายด้านการพัฒนาด้านการเมืองการบริหาร
       6.1  ส่งเสริมให้ประชาชนเข้ามามีส่วนร่วมทางการเมืองมากขึ้น
       6.2  ส่งเสริมสนับสนุนให้เกิดเวทีประชาคมทุกระดับ
       6.3  ส่งเสริมให้มีการประชาสัมพันธ์  เผยแพร่ข้อมูลข่าวสารขององค์การบริหารส่วนตำบล    
            อย่างกว้างขวาง
6.4 พัฒนาระบบข้อมูลข่าวสารให้มีประสิทธิภาพ  ถูกต้องและทันสมัยเพื่อให้เป็นข้อมูลใน     
การบริหาร
      6.5  พัฒนาและปรับปรุงการให้บริการแก่ประชาชนผู้มาติดต่อราชการ
      6.6  ส่งเสริมพัฒนาบุคลากรท้องถิ่นให้มีความรู้ความสามารถและทักษะในการปฏิบัติงาน  โดย 
            การจัดอบรมหรือส่งเข้ารับการอบรมหลักสูตรต่าง ๆ  ที่เกี่ยวข้องกับการปฏิบัติงาน
      6.7  ส่งเสริมให้มีระบบการบริหารจัดการที่ดี  มีประสิทธิภาพโดยยึดหลักการส่วนร่วมของ
            ประชาชน  ความโปร่งใส  และพร้อมที่จะได้รับการตรวจสอบจากประชาชนและสังคม  
           โดยรวมเพื่อป้องกันปัญหาทุจริตและประฟฤติมิชอบ
     6.8   ปรับปรุงและพัฒนารายได้ขององค์การบริหารส่วนตำบลโดยการนำระบบแผนที่ภาษีมา
                พัฒนาและดำเนินการจัดเก็บรายได้ต่าง ๆ ที่อยู่ในอำนาจหน้าที่ให้ถูกต้องครบถ้วนและ     
            เป็นธรรมสามารถตรวจสอบได้
       7.  นโยบายการพัฒนาทรัพยากรธรรมชาติ  สิ่งแวดล้อมและการท่องเที่ยว
     7.1  รณรงค์ส่งเสริมและสร้างจิตสำนึกสาธารณะทางด้านการบริหารจัดการและอนุรักษ์  
           ทรัพยากรธรรมชาติและสิ่งแวดล้อม      
     7.2  ส่งเสริมและปรับปรุงสิ่งแวดล้อม  ตลอดจนการบำบัดและพื้นฟูทรัพยากรธรรมชาติและ
          สิ่งแวดล้อมให้มีความสมบูรณ์     
    7.3  พัฒนาและประชาสัมพันธ์แหล่งท่องเที่ยวต่าง ๆ 
     8.  นโยบายการพัฒนาด้านอื่น ๆ
    -  กิจการอื่นใดที่มีประโยชน์ต่อประชาชนในท้องถิ่น  พัฒนาตามสภาพความ  เหมาะสมโดย
       คำนึงถึงความต้องการของประชาชนและศักยภาพของท้องถิ่นเป็นหลัก  

